CELEX: 62009CA0122
Language: bg
Date: 2010-04-22 00:00:00
Title: Дело C-122/09: Решение на Съда (четвърти състав) от 22 април 2010 г. (преюдициално запитване от Symvoulio tis Epikrateias, Гърция) — Enosi Efopliston Aktoploïas и др./Ypourgos Emporikis Naftilías, Ypourgos Aigaíou (Морски транспорт — Морски каботаж — Регламент (ЕИО) № 3577/92 — Временно освобождаване от задължението за прилагане на този регламент — Задължение на държавите членки да не приемат преди изтичането на периода на освобождаване разпоредби, които могат сериозно да застрашат прилагането на посочения регламент)

19.6.2010   
            
            
               BG
            
            
               Официален вестник на Европейския съюз
            
            
               C 161/12
            
         
      Решение на Съда (четвърти състав) от 22 април 2010 г. (преюдициално запитване от Symvoulio tis Epikrateias, Гърция) — Enosi Efopliston Aktoploïas и др./Ypourgos Emporikis Naftilías, Ypourgos Aigaíou
      (Дело C-122/09) (1)
      
      (Морски транспорт - Морски каботаж - Регламент (ЕИО) № 3577/92 - Временно освобождаване от задължението за прилагане на този регламент - Задължение на държавите членки да не приемат преди изтичането на периода на освобождаване разпоредби, които могат сериозно да застрашат прилагането на посочения регламент)
      (2010/C 161/17)
      Език на производството: гръцки
      
         Запитваща юрисдикция
      
      Symvoulio tis Epikrateias
      
         Страни в главното производство
      
      
         Жалбоподатели: Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries
      
         Ответници: Ypourgos Emporikis Naftilías, Ypourgos Aigaíou
      
         Предмет
      
      Преюдициално запитване — Symvoulio tis Epikrateias — Тълкуване на членове 1, 2, 4 и член 6, параграф 3, от Регламент (ЕИО) № 3577/92 на Съвета от 7 декември 1992 година относно прилагането на принципа за свободно предоставяне на услуги в областта на морския превоз в рамките на държавите-членки (морски каботаж) (ОВ L 364, стр. 7; Специално издание на български език, 2007 г., глава 6, том 2, стр. 83) — Временно освобождаване от задължението за прилагане на Регламента — Задължение на държавите членки да не приемат преди изтичането на периода на освобождаване разпоредби, които могат да застрашат пълното и цялостно прилагане на Регламента — Право на частноправните субекти да се позовават на разпоредбите на Регламента, за да оспорят валидността на националните разпоредби с такова действие
      
         Диспозитив
      
      Ако се предположи, че в периода на освобождаване от задължението за прилагане в Гърция на Регламент (ЕИО) № 3577/92 на Съвета от 7 декември 1992 година относно прилагането на принципа за свободно предоставяне на услуги в областта на морския превоз в рамките на държавите членки (морски каботаж) гръцкият законодател е бил длъжен да не приема разпоредби, които могат сериозно да застрашат пълното и ефективно прилагане на посочения регламент, считано от 1 януари 2004 г. (датата, на която въпросният период на освобождаване е изтекъл), пълното и ефективно прилагане не е сериозно застрашено само поради това че през 2001 г. гръцкият законодател е приел разпоредби, които противоречат на упоменатия регламент и които имат изчерпателен и постоянен характер, без да предвиди, че същите спират да се прилагат от 1 януари 2004 г.
      
         (1)  ОВ C 141, 20.6.2009 г.